Claire dela Fuente

Clarita «Claire» Crisostomo dela Fuente-de Guzman (født 28. desember 1958 i Manila på Filippinene, død 30. mars 2021 i Las Piñas) var en filippinsk sanger og forretningskvinne.
Hun oppnådde kjendisstatus sent i 1970-årene med jukeboxslageren «Sayang» og ble kalt «Asia's Sweetest Voice» på grunn av sin sangstil. Hun ble også kalt «the Karen Carpenter of the Philippines» på grunn av hennes kontraalts likhet med Carpenters. Hennes første album i 1977 var Filippinenes bestselgende da den ble utgitt. Hun fulgte opp med ytterligere syv album. Ved siden av «Sayang» er hun også kjent for slagerne «Minsan-Minsan» og «Nakaw na Pag-ibig».
Hun fikk tittelen «Queen of Tagalog Songs» ved siden av sin motpart Rico J. Puno. Hun ble også kalt «Jukebox Queen» sammen med sine samtidige Imelda Papin, Eva Eugenio og Didith Reyes, og ble også omtalt som «Asia's Sweetest Voice».Hun var også en fremgangsrik forretningskvinne. Hun var president for Integrated Metropolitan Bus Operators Association (IMBOA), skjønt hennes bussfranchise ble kansellert i 2011 fordi den ble med i en landsomfattende transportstreik.


== Biografi ==
Claire dela Fuente var 15 år da hun vant hovedpremien i den første sangkonkurranse hun deltok i, der hun sang the Carpenters' «Love Me for What I Am». Hun studerte da regnskap og revisjon ved University of the East, men elsket å synge, og var vel klar over at hun kunne høres ut som Karen Carpenter etter at en High School medelev hadde påpekt dette. Komponisten George Canseco, også en alumnus fra UE, og hoveddommer for tevlingen, ga henne en første sjanse ved å la henne synge inn en reklamelåt for sigarettmerket Hope; den ble populær for sin «importerte» sound.
Dela Fuente sluttet i showbusiness da hun var midt i 20-årene, og hadde tjent gode penger i bransjen. Hun hadde da giftet seg, som 19-åring, med en ti år eldre mann. I 1993 fikk hun i gang selskapet King of Kings Transport, som gikk inn etter noen få år.
Seks år senere ble dela Fuente gjort til president for Integrated Metro Bus Operators Association (IMBOA), hvis medlemmer utgjorde 70 prosent av alle bussoperatører i Metro Manila. I 2003 ble hun kjent for å stå i spissen for en boykott for et fargekodeopplegg som Metropolitan Manila Development Authority (MMDA) hadde ilagt i én uke for alle public utility-kjøretøy som ledd av et trafikkeksperiment. Dette brakgte henne på kollisjonskurs mot MMDAs formann, Bayani Fernando.I 2003 vendte dela Fuente tilbake til skolebenken for å studere trafikkledelse ved PUP, og fortsatte med å ta mastergrad i Business Administration ved University of Western Australia i 2005.
Ved siden av å bli talspersonen for heloffentlig transport ble hun en svært fremgangsrik forretningskvinne. Hun var innom kosmetikkindustrien, og åpnet selskapet The Skin Shop. Hun gikk også inn i det kulinariske med restaurantene Gracielo's og Claire dela Fuente Seafood and Grill.
I desember 2006 døde hennes ektemann, Moises (Boy) de Guzman, av kreft.I 2008 samarbeidet hun med Richard Carpenter med sitt internasjonale album Something in Your Eyes. I 2010 spilte hun inn en duett med Michael Bolton, «The Christmas Song», som ble tatt med på hennes julealbum The Christmas Album fra Viva Records.


== Død ==
Claire dela Fuente døde 30. mars 2021, i en alder av 62 år, av hjertestans i forbindelse med covid-19. Hun var blitt innlagt på Pope John Paul II Hospital and Medical Center i Las Piñas, etter å ha testet positiv for covid-19.


== Diskografi ==


=== Studioalbum ===


=== Kompilasjonsalbumer ===


=== Sanger ===
"Baliw"
"'Di Magbabago"
"Ibulong Mo Sa Hangin"
"Ikaw ang Simula"
"Kailangan Ko'y Ikaw"
"Makikita Mo"
"Marupok Ka Man"
"Mga Bulong ng Pag-Ibig"
"Mga Nakaw na Sandali"
"Minsan Minsan"
"Nakaw na Pag-Ibig"
"Nangingiti ang Puso Ko"
"Pag-Ibig Mo... Langit Ko"
"Sa Dulo ng Landas"
"Something in Your Eyes"
"Sayang"
"Unang Pag-Ibig"


== Referanser ==


== Eksterne lenker ==
De la Fuente is RP's ‘Karen Carpenter’
SPECIAL REPORT: Shattering the glass ceiling